
				Els bebès humans no són els únics que poden ser fascinants. En el món dels animals també hi ha molts bebès meravellosos! Depenent de l’espècie, algunes cries poden passar les primeres setmanes de vida d’una manera extraordinària.

				Alguns bebès saben que el seu cau és el millor. 

				El fraret atlàntic

				Els frarets coven els ous en els caus que el fort vent fa al capdamunt dels penya-segats rocosos que hi ha al voltant de l’Atlàntic Nord. Són ocells marins forts i valents, i neixen amb un instint naturalque els permet tornar, any rere any, al lloc on van néixer. És per això que moltes generacions de frarets neixen en el mateix cau que els seus avantpassats. 

				Alguns bebès surten a fer un vol.

			

		

		
			
				El petaure gegant

				Com la majoria de marsupials, les cries dels petaures neixen abans d’estar del tot preparades per venir al món: són diminutes, cegues i no tenen pèl (semblen una mongeta). Es passen els primers mesos de vida a dins de la bossa que té la mare a la panxa, on s’alimenten de llet, estan calentones i es preparen per al món que els espera. 

				Alguns bebès es fan enormes!

				El peix lluna

				El peix ossi més gros del món pot arribar a fer 3 metres de longitud i a pesar 2.300 quilos. Pot ser tan llarg com una vaca i tan pesant com un rinoceront! Però, quan neix, encara no és així. Les larves de peix lluna són com una formiga: només fan 2,5 mil·límetres de llarg i pesen 1 gram.

				Alguns bebès punxen com un punxó.

				El porc espí arborícola

				Els bebès de porc espí neixen al capdamunt dels arbres i ja tenen espines! Però no patiu per la mare, perquè les espines de les cries són toves i no es tornen dures 

				fins al cap d’uns quants dies. 

				Alguns bebès, com els pollets, no creixen dins del cos de la mare.

				La gallina

				Els pollets creixen dins un dels ous que pon la seva mare, la gallina. En només 21 dies passen de ser cèl·lules fecundades a ser pollets amb plomes! Per als pollets, l’ou és com una nau espacial individual, amb tot el que necessiten per arribar al món sans i estalvis.

				L’ou

				De cada ou en neix, un bebè papallona, una larva anomenada eruga. Les erugues neixen amb una gana descomunal.

			

		

		
			
				La larva

				Tan bon punt l’eruga s’ha menjat totes les fulles del seu voltant, es penja cap per avall i comença a fabricar-se un capoll. 

			

		

		
			
				La crisàlide 

				Dins del capoll, anomenat crisàlide, l’eruga comença un canvi, que es coneix com a metamorfosi.

			

		

		
			
				Alguns bebès tenen molta gana.

